హైకోర్టులో రెండు వ్యాజ్యాలు, కేంద్రానికి నోటీసులున్యూఢిల్లీ: అదానీ, ఎస్సార్ గ్రూప్లకు సంబంధించిన రెండు వేర్వేరు పిల్స్పై ఢిల్లీ హైకోర్టు కేంద్ర ప్రభుత్వ సమాధానం కోరింది. ఈ రెండు గ్రూప్లకు చెందిన పవర్ ప్లాంట్లు విద్యుత్ ఉత్పత్తి కోసం దిగుమతి చేసుకుంటున్న యంత్ర సామగ్రి, ఇంధనాలకు అధిక రేట్లు బిల్లులు చూపిస్తున్నాయని, ఈ బాగోతంపై సిట్ దర్యాప్తు జరిపించాలని పిటిషనర్లు తమ వ్యాజ్యాలలో కోరారు. ఈ వ్యాజ్యాలు  న్యాయమూర్తి ఎస్ రవీంద్ర భట్ నేతృత్వంలోని ధర్మాసనం ముందు సోమవారం విచారణకు వచ్చాయి. వ్యాజ్యాలలో వచ్చిన ఆరోపణలపై సమాధానమివ్వాల్సిందిగా ధర్మాసనం రెవిన్యూ ఇంటెలిజెన్స్ డైరెక్టరేట్ను ఆదేశిస్తూ నోటీసులిచ్చింది. ఈ విషయంలో తీసుకున్న చర్యలను సూచిస్తూ తమకు ఒక అఫిడవిట్ సమర్పించాల్సిందిగా ధర్మాసనం ఆదేశిస్తూ తదుపరి విచారణను వచ్చే ఫిబ్రవరి 7కు వాయిదా వేసింది. ఒక వ్యక్తి ఒక పిల్ దాఖలు చేయగా, రెండు ఎన్జీవోలు కలిసి మరో పిల్ను దాఖలు చేశాయి.
hycortulo rendu vyaajyaalu, kendraaniki noticelunudylly: adaanii, essar grooplaku sambandhinchina rendu ververu pilspie dhilli hycortu kendra prabhutva samadhanam korindi. ee rendu grooplaku chendina paver plantlu vidyut utpatti kosam digumati chesukuntunna yantra samagri, indhanaalaku adhika retlu billulu chuupistunnaayani, ee bagotampai sit daryaaptu jaripinchaalani pititionerlu tama vyaajyaalalo koraru. ee vyaajyaalu  nyaayamuurti es ravindra bhat netrutvamloni dharmasana mundu somavaram vichaaranaku vachayi. vyaajyaalalo vachina aaropanalapai samaadhaanamivvaalsindi dharmasana revinue inteligens directoratenu aadesistuu notisulichindi. ee vishayamlo teesukunna charyalanu suuchistuu tamaku oka affidavit samarpinchaalsindigaa dharmasana aadesistuu tadupari vichaarananu vache fibravari 7ku vaayidaa vesindi. oka vyakti oka pill daakhalu cheyagaa, rendu enjeevolu kalisi maro pilnu daakhalu chesaayi.